Uit die see se horison
Styg die maan rond en blinkskoon.
Niks kan hom keer,
Hy gaan sy baan,
Nie wind of wolke,
Of ‘n stêr.
Nooit is hy laat
Of voor sy tyd.
Presies sy maat
Ek het my wens gekry
‘n Tablet net vir my
Maar toe kom daar
‘n Nuwe wens sowaar:
Om rustig by die see te sit
Die wind en golwe te geniet
Die son sien in die meer verdrink
Voordat die nag haar kon verslind
Oud of Lui?
En weer is ‘n dag verby.
En weer het ek nie alles gedoen wat ek my voorgeneem het nie.
Een van die goed is briewe skryf en beantwoord. Ek het nog altyd baie daarvan gehou, maar skryf nou heeldag net lekker in my gedagtes, gedurende huiswerk en tuinwerk. Om daadwerklik die rekenaar aan te skakel en te sit en skryf, wel, dit sal ek môre doen. En môre is dit weer dieselfde storie.
Geen verskonig nie:
Is ek oud of is ek lui?
Opgedra aan Granny Marie Diogenidis en Pieter en Louise Scholtz.
Tagtig jaar en meer
baie het gebeur
om te onthou.
Eers ‘n inkpot
nou die laptop
Eers ‘n plaaslyn
nou die slimfoon
om te praat.
‘n Lang verlede
dis my lewe.
Ek boer nog op my webwerf rond,
vlieg deur die kuber ruimte,
verken die wêreld met Google Earth.
neem fotos digitaal
Nou is ek oud
nog net ‘n tablet
Tagtig jaar en meer?
Sing saam net nog ‘n laaste keer:
die Ouvrou Coza sang.
Voorgedra: Ouvrou Coza
Teks en musiek: Ouvrou Coza
Khululeka natuur studio.
Ek stap met die gieter in my hand deur die tuin, besig my plantjies te water. Toe sien ek in my gedagtes hoe stadig my liggaam langs my loop. Ek sê toe vir myself: “Jy loop soos ‘n ou vrou.” Wat? Sjoe, ek is mos een.
Maar weet net nie wanneer dit gebeur het nie.
<< Nuwer Stories